Author: administrator
Last saved by: viktoria.radvanska
Company: Abyss

Predkladacia správa

Informatívny materiál „Správa o stave výskumu a vývoja v SR za roky 2005-2009 s vyhodnotením úspešnosti a efektívnosti grantových schém na podporu výskumu a vývoja financovaných z verejných zdrojov v roku 2010 a vyhodnotenie plnenia Stratégie plnenia dlhodobého zámeru štátnej vednej a technickej politiky za rok 2010“ je plnením úlohy, ktorej vypracovanie vyplýva z bodu B.1 uznesenia vlády SR č. 490 zo 6. júna 2007, v ktorom je uložené  ministrovi školstva SR „predkladať správu na rokovanie vlády do 30. septembra 2008 a každoročne“ a bodu B. 2 uznesenia vlády SR č. 766 zo dňa 12. septembra 2007, ktorým sa ukladá ministrovi školstva SR „vypracovávať každoročne priebežnú správu o plnení dlhodobého zámeru za obdobie 2008 – 2010 (ako súčasť Správy o stave výskumu a vývoja za príslušný rok).
 
Materiál vypracovalo Ministerstvo školstva, vedy, výskumu a športu SR (ďalej len „ministerstvo školstva“) na základe posledných oficiálnych údajov Štatistického úradu SR, ktoré sú za rok 2009, údajov Eurostatu, webovskej stránky „Web of Science“ a podkladových údajov ministerstiev, ústredných orgánov štátnej správy Slovenskej republiky, Slovenskej akadémie vied a Agentúry na podporu výskumu a vývoja. 
 
Predkladaný materiál je komplexne spracovaným dokumentom obsahujúcim vyhodnotenie  stavu výskumu a vývoja v Slovenskej republike za obdobie  rokov 2005 až 2009 a jeho porovnanie so stavom v zahraničí.  
Súčasťou správy je aj  odpočet plnenia cieľov „Dlhodobého zámeru štátnej vednej a technickej politiky do roku 2015“ za rok 2010.  
 
Správa je rozdelená na 3 základné časti. 
 
Časť I. obsahuje 
-          analýzu vstupov a výstupov výskumu a vývoja v SR za obdobie 2005 - 2009
Časť II. popisuje
-          stav  výskumu a vývoja podľa jednotlivých rezortov v roku 2010
-          hodnotenie  grantových schém na podporu výskumu a vývoja v roku 2010
-          informácie o účasti SR v medzinárodných grantových schémach, vrátane čerpania   štrukturálnych fondov EÚ v roku 2010
Časť III. obsahuje 
-          priebežnú správu o plnení  dlhodobého zámeru za obdobie január 2010 až december 2010. 
 
Materiál je informatívnym materiálom a nemá vplyv na štátny rozpočet, životné prostredie, podnikateľské prostredie a zamestnanosť.